Konzumácia alkoholu a marihuany zvyšuje hladinu THC, prichádza tak k umocneniu efektu konopnej látky. Okrem eufórie sa môžu prejaviť aj zvýšené nežiaduce účinky marihuany, akými sú napríklad závrate, nevoľnosti, ospalosť, zhoršená možnosť sústredenia, ale aj úzkosť či depresia. Veľkým rizikom je aj skutočnosť, že marihuana potláča dáviaci reflex, čo môže viesť až k zaduseniu. Človek sa pri tejto kombinácii vystavuje väčšiemu riziku otravy alkoholom a vzniku závislosti.